
Συντακτών Τ.Α.

ΔΕΛΤΙΟ ΤΥΠΟΥ

Ο Πρόεδρος της ΚΕΔΚΕ Νικήτας Κακλαμάνης, με αφορμή τις δηλώσεις του Υπουργού Εσωτερικών Προκόπη Παυλόπουλου για τη διοικητική μεταρρύθμιση, τόνισε τα παρακάτω:  
«Αναφορικά με τη θέση της ΚΕΔΚΕ για τη διοικητική μεταρρύθμιση θέλω να καταστήσω σαφές ότι:

Το Ινστιτούτο Τοπικής Αυτοδιοίκησης θα έχει ολοκληρώσει μέχρι 30/08/2008 τις μελέτες που του έχουν ανατεθεί και αφορούν στο σύνολο της διοικητικής μεταρρύθμισης. 

Οι μελέτες, όμως, αυτές δεν πρόκειται να δοθούν σε διαβούλευση, και πολύ περισσότερο, να αποτελέσουν πεδίο διαλόγου με την κυβέρνηση, εάν προηγουμένως δεν έχουν εκπληρωθεί τα υπεσχημένα τα οποία και υπενθυμίζω: 

Α. Εκταμίευση -μέχρι τέλους Αυγούστου- του ποσού των 250 εκατ. ευρώ προς τους ΟΤΑ. 

Β. Κατάθεση και ψήφιση στα θερινά τμήματα της βουλής της διάταξης για τη μεταφορά των τελών κυκλοφορίας (90%) στους Δήμους. 

Γ. Δρομολόγηση της διαδικασίας καταβολής του 1,7 δις ευρώ υπό τη μορφή ομολόγων, όπως έχει ήδη συμφωνηθεί με το Υπουργείο Οικονομίας και Οικονομικών. 

Τότε και μόνο τότε η ΚΕΔΚΕ θα προσέλθει στο τελικό στάδιο του διαλόγου με την κυβέρνηση».      

